Tehisintellekt turunduses: 7 tulemuste valdkonda

Tehisintellekt turunduses aitab sul igapäevatööd lihtsamaks teha. Näiteks saad kiiresti luua sisuideid, paremini mõista oma sihtrühma ja koostada reklaamtekste. Siin on mõned konkreetsed näpunäited, kuidas neid võimalusi kasutada.

1. Sisuideede loomine

Sisuideede loomine on koht, kus ChatGPT võib pakkuda konkreetset praktilist abi. Tähtis on luua palju erinevaid versioone ja seejärel valida neist parimad oma tunnetuse ja eesmärkide põhjal.

Kuidas genereerida sisuideid ChatGPT-ga?

Kirjelda täpselt, mida vajad. Näiteks: “Paku välja ideid blogipostituste jaoks, mis aitavad väikeettevõtetel parandada SEO tulemusi.”

Küsi variante. Näiteks: “Loo 20 erinevat ideed X jaoks”

Lisa piiranguid või erisusi. Näiteks: “Fookus peaks olema praktilistel nõuannetel ja igas idees võiks olla selge tegevussoovitus.”

Ideede hindamine

Vali ideed, mis tunduvad kõige asjakohasemad su sihtrühma jaoks. Millised teemad on sinu valdkonnas ajakohased või vähe käsitletud? Ära piirdu ainult ühe ideega. Loo erinevaid variante, analüüsi tulemusi ja arenda ideid edasi. Nii saad parima sisu, mis tõesti töötab ja jõuab sinu sihtrühmani. Tee ideed vajadusel konkreetsemaks või täienda neid, tuginedes oma kogemustele ja teadmistele.

2. Persoona loomine

ChatGPT võib olla väga kasulik, kui soovid oma kliendikohta rohkem infot saada või uusi turundusstrateegiaid katsetada. Siin on mõned näited, kuidas ChatGPTga rollimängus oma kliendiga vestelda.

Loo kliendi persona

Enne vestluse alustamist on hea mõte uurida, mida ChatGPT su valdkonnast ja klientidest teab. Küsi AI-lt küsimusi ja võrdle sellega, mida sa juba tead.

Keskendu kliendi vajadustele. Vestluse käigus on tähtis selgitada välja oma kliendi vajadused ning saada neile lahendusi, mis vastavad nende ootustele. ChatGPT võib aidata leida võimalusi ja anda soovitusi, kuidas oma turundussõnumeid ja klienditeenindust täpsemalt kliendile suunata.

ChatGPT aitab katsetada erinevaid turundusstrateegiaid, küsides rollimängus tagasisidet ja soovitusi nii nagu klient neid võiks tunnetada. See aitab paremini mõista, millised turundustegevuse d võiksid kõige paremini toimida. Küsi küsimusi ja kogu infot. ChatGPT aitab kliendi kohta rohkem teada saada, kui ta räägib rollimängus “oma” vajadustest ja ootustest. See aitab kujundada sõnumeid ja parandada klienditeenindust.

Samas ära unusta, et sa räägid robotiga, kes ei ole su klient, aga võib su kliendist päris palju teada.

Oma töös kasutan selliseid prompte:

1. Kas tead midagi [sinu äri] turust [riik või piirkond]?
Näide: Kas tead midagi jalgrataste turust Eestis?

2. Pärast vastuse saamist mine detailidesse ja küsi täiendavat infot eelneva jutu kohta.
Näiteks: Palun selgita täpsemalt [eelneva vastuse konkreetne punkt]. Too rohkem detaile, lisa näiteid ja kirjelda peamist persoonat.

Prompt: Kes on kõige aktiivsemad inimesed jalgrataste turul Eestis?

Kui oled kindel, et ChatGPT-l on piisavalt teadmisi, et mängida sinu klienti, sisesta järgmine prompt:

Ma tahan müüa [meie tooted ja teenused]. Palun mängi Pauli rolli, kes on meie ideaalse kliendi persoona. Paul(a) on [kirjelda oma ideaalset klienti]. Alustame rollimänguga, kus vastad mulle kui Paul(a). Ära lisa muid kommentaare ega hoiatusi, vasta ainult Pauli rollis.

3. Sisu loomine

ChatGPT aitab luua sisu mitmesugustes formaatides ja kanalites. Saad luua e-kirju, sotsiaalmeedia postitusi, blogiartikleid ning reklaamide stsenaariume, mis sobivad sinu sihtrühmale. Tehisintellekt turunduses aitab algideede väljatöötamise ja valmistekstide loomisel.

Blogipostituse loomiseks anna ChatGPT-le konkreetne teema ja soovitud stiil, nagu tehniline juhend, arutlev artikkel või kasulike nõuannete kogum. Kui kirjutad näiteks uut jalgratast tutvustavat postitust, saad sisestada ratta omadused ja tugevused. ChatGPT loob põhiteksti, mida saad oma ettevõtte stiilile vastavaks kohandada.

Kui vajad sotsiaalmeedia postitusi, keskendu esmalt võtmesõnumitele. Näiteks uue elektriauto reklaamimiseks sisesta omadused nagu “pikem sõiduulatus”, “kiire laadimine” ja “keskkonnasõbralikkus”. ChatGPT loob nende põhjal sõnumid, mis töötavad hästi Instagrami ja Facebooki platvormidel.

Reklaamide stsenaariumite kirjutamiseks saab kasutada samasugust lähenemist. Määra peamine lugu või idee, näiteks “perekond, kes avastab loodust elektriauto abil”. ChatGPT loob stsenaariumi, dialoogid ja sõnumi, mis sobib kokku reklaamikampaania eesmärkidega. Seda saab edasi arendada, lisades emotsionaalseid või visuaalseid detaile.

Lase tehisintellektil alati kirjutada mitu versiooni. Näiteks kui koostad postitust uue elektriauto kohta, loo üks versioon, mis keskendub keskkonnasõbralikkusele, teine, mis rõhutab tehnoloogilisi uuendusi, ja kolmas, mis toob välja kulude kokkuhoiu. Avalda need, mis sulle kõige vajalikumad tunduvad.

Kvaliteetse sisu loomiseks on vaja alati lõplik tekst üle vaadata ja viia see vastavusse ettevõtte stiiliga. Tehisintellekt turunduses on suurepärane tööriist, kuid selle tulemus tuleb kohandada, et see vastaks konkreetsele sihtgrupile ja turundusvajadusele.

Sisuturundus: kogemus näitab, et enamus rohkem kui 25 aasta äritegevusest on olnud mõjutatud sisuturundusest. Loe kuidas sisuturunduses tulemusi saavutada!

4. Sisu vormindamine vastavalt sihtgrupile ja kanalitele

Sisu taaskasutamine võimaldab olemasolevat materjali uuesti kasutada, kohandades seda erinevateks formaatideks ja sihtrühmadele. ChatGPT muudab selle protsessi lihtsaks, aidates luua uut väärtust juba loodud sisust.

Kui sul on artiklid, saad neid koondada ja laiendada e-raamatuks. Näiteks, kui oled kirjutanud mitu blogipostitust teemal “Kuidas alustada oma ettevõtet,” saad need liita üheks põhjalikuks juhendiks. ChatGPT abil saad artiklitevahelised lüngad täita ja lisada konteksti, muutes e-raamatu sujuvaks ja loogiliseks tervikuks. See sobib hästi kontaktide kogumiseks ja sihtrühmale väärtuse pakkumiseks.

Pikkade materjalide, nagu videote, veebiseminaride või podcastide tipphetked, lühikokkuvõtted pakuvad kiiret ja kergesti loetavat alternatiivi. Kui sul on tunni pikkune veebinar, sisesta selle tekst ChatGPT-sse ja palu tuua esile kolm peamist mõtet. Need kokkuvõtted saab postitada blogis või kasutada sotsiaalmeedias.

Blogipostituste kohandamine uudiskirjadeks aitab hoida lugejaid kursis ilma uut sisu loota. Kui sul on blogiartikkel, mis räägib toodete kasutamise parimatest viisidest, teisenda selle põhjal lihtne ja kokkuvõtlik e-kiri. Lisa kutse artiklit lugema ja soovi korral lingid seotud toodetele. Ma olens sellise vahendit enda jaoks automatiseerinud kasutades ChatGTP kohandatud GPTde loomise võimalust.

Detailsetest artiklitest või raportitest saab teha lihtsaid ja jagatavaid postitusi sotsiaalmeedias. Kui sul on pikk aruanne turusuundumustest, palu ChatGPT-l koostada selle põhjal kolm lühikest postitust, mis sobivad näiteks LinkedIn-i. Lisa igale postitusele infograafika või visuaal, et seda atraktiivsemaks muuta. Üks pikem artikkel võib jaguned kümneks postituseks.

Praktilise sammuna vali üks olemasolev sisu ja mõtle, millised uued formaadid oleksid kasulikud sinu sihtrühmale. Näiteks, kui sul on üksikasjalik blogipostitus, proovi sellest teha nii 5 Instagrami postitust, e-kiri ja podcasti jutupunktid.

Taaskasutamine hoiab kokku sisu loomiseks kuluvat aega ja suurendab juba loodud materjalide väärtust.

5. Tekstid veebireklaamidele ja sotsmeediasse

Reklaam tekstid on samuti sisuformaat ja ChatGPT aitab luua reklaamtekste erinevatele platvormidele toodete ja teenuste põhjal:

Google Ads

Facebook

Instagram

LinkedIn

Saad kohandada sõnumit vastavalt sihtrühmale ja kanalile. Lisaks võimaldab see luua A/B testimiseks mitu erinevat versiooni, et leida kõige parem variant.

Google Ads’i kampaaniate jaoks saab ChatGPT luua pealkirju, kirjeldusi ja kuvamis-URL-e, mis tõmbavad tähelepanu ja on otsingutega hästi kooskõlas. Näiteks kui reklaamid puhastusvahendit, sisesta toote peamised eelised, nagu “100% looduslik” ja “biolagunev”. ChatGPT loob reklaamteksti, mis rõhutab neid omadusi ja motiveerib klikkima.

Sotsiaalmeedia reklaamide jaoks, nagu Facebook, Instagram, LinkedIn või TikTok, keskendu loovusele ja sihtrühma emotsioonidele. Näiteks spordiriietuse reklaamimiseks loo tekst, millel on lühikesed, löövad pealkirjad ja üleskutsed (CTA), nagu “Proovi nüüd!” või “Leia oma lemmik.”

Native advertising’i ehk loomulike reklaamide puhul saab ChatGPT aidata tekstidega, mis sulanduvad sujuvalt ülejäänud keskkonda. Näiteks kui reklaamid artiklis tervislikku snäkki, loo tekst, mis kõlab nagu nõuandev soovitus. Sellised reklaamid suurendavad klikkimise tõenäosust, kuna need ei tundu pealetükkivatena.

Kasuta ChatGPT-d, et luua vähemalt kolm reklaamiteksti versiooni iga kampaania jaoks. Näiteks kui reklaamid uut mobiilirakendust, loo üks tekst, mis keskendub kasutusmugavusele, teine, mis toob välja unikaalsed funktsioonid, ja kolmas, mis rõhutab sooduspakkumist. Testi neid versioone sihtrühmaga ja jälgi, milline toob kõige parema tulemuse.

6. Tehisintellekt turunduses loob tootekirjeldused

Tootekirjeldus on oluline osa turundusest, mis annab kliendile arusaamise, miks toote omadused talle kasulikud on. Tehisintellekt turunduses aitab luua tootekirjeldusi, mis vastavad sihtrühma ootustele ja aitavad ostuotsust teha.

Efektiivse tootekirjelduse loomisel alusta toote põhijoonte määratlemisest. Näiteks, kui müüd matkajalatseid, pane kirja omadused nagu veekindlus, kerge kaal ja vastupidavus. Seejärel lisa kasu, mida need omadused kliendile annavad, näiteks “Veekindel materjal hoiab jalad kuivana ka vesisel maastikul” ja “Kerge disain võimaldab pikki matku ilma liigse väsimuseta.”

ChatGPT aitab neid punkte koondada veenvaks tekstiks. Kui su sihtrühm hindab funktsionaalsust, saab kirjeldus keskenduda praktilistele detailidele. Kui soovid rohkem rõhutada emotsionaalseid aspekte, palu AI-l lisada stiilseid ja inspireerivaid fraase.

Erinevate platvormide jaoks tuleb tootekirjeldust kohandada. E-poes peaks kirjeldus sisaldama nii lühikest kokkuvõtet kui ka üksikasjalikku teavet, näiteks materjalid, suurused ja hooldusjuhised. Sotsiaalmeedias peab tekst olema lühem ja mõjuvam.

Praktiline samm: loo iga toote jaoks mitu kirjeldust, mis keskenduvad erinevatele aspektidele, nagu tehnilised andmed, kasu kasutajale ja emotsionaalne väärtus. Testi neid sihtrühma seas, et näha, milline neist saab parima vastuvõtu. See aitab valida sobivaima stiili ja sõnumi.

Lõpuks vaata, et tootekirjeldus oleks selge, grammatiliselt korrektne ja vastaks sihtrühma keelekasutusele. Vältides ülepaisutatud väljendeid ja keskendudes praktilistele väärtustele. Nii on kirjeldus usaldusväärne ja meeldejääv.

7. Juhendid ja koolitused

Juhendid ja koolitused on abiks usalduse loomisel ja autoriteedi suurendamisel. Tehisintellekt turunduses lihtsustab selle sisu loomist, pakkudes lahendusi vastavalt valdkondadele ja sihtrühmadele.

E-raamatud annavad põhjalikku teavet spetsiifiliste teemade kohta ning toimivad hästi kontaktide kogumiseks ja brändi usaldusväärsuse tõstmiseks. Näiteks, kui tegutsed finantsteenuste sektoris, saad koostada juhendi teemal “Kuidas optimeerida väikeettevõtte rahavoogusid.” ChatGPT aitab luua selgeid peatükke, pakkudes näiteid, praktilisi nõuandeid ja juhiseid, mis sobivad sellesse teemasse.

Korduma kippuvad küsimused (KKK) ja samm-sammulised juhendid vastavad klientide levinud küsimustele ja aitavad probleeme lahendada. Näiteks, kui pakud digiteenuseid, saad ChatGPT abil koostada KKK, mis selgitab, kuidas aktiveerida teenus või hallata seadistusi. Juhendite koostamisel keskendu täpsetele ja selgetele sammudele, nagu “1. Logi sisse, 2. Mine seadetesse, 3. Vajuta ‘Aktiveeri’ nuppu.” Need aitavad kasutajatel kiiresti leida lahendused ilma klienditoega ühendust võtmata.

Juhtumiuuringud näitavad reaalset kasu ja aitavad klientidel näha sinu toodete või teenuste väärtust praktikas. Näiteks kirjuta sellest, kuidas sinu toode aitas ettevõttel tõsta efektiivsust ja vähendada kulusid. Kirjelda probleemi, mida lahendasid, lahenduse üksikasju ja saavutatud tulemusi. ChatGPT abil saab luua kaasahaarava teksti, mis sisaldab konkreetseid andmeid ja tsitaate.

Praktiline samm: vali teema, mille kohta soovid luua juhendit case study, näiteks uus toode või kliendil lahendatud probleem. Kasutades ChatGPT-d, loo sisu esialgne mustand ja täienda seda praktiliste näidetega. Jälgi, et tekst oleks lihtsasti loetav ja sihtrühma vajadustele vastav.

Kõik juhendid ja materjalid peaksid keskenduma praktilistele lahendustele ja olema kergesti mõistetavad.

Tehisintellekt turunduses aitab aega kokku hoida

Nüüd tead, kuidas tehisintellekt turunduses aitab sul ideid ja sisu luua. Esimese sammuna proovi mõnda asja kohe praktikas, näiteks lase ChatGPT-l genereerida postitusi sotsmeediasse olemasolevate toodete või teenuste põhjal. Teiseks, kasuta loodud materjale kohe oma turunduses ja jälgi tulemusi, et näha, mis kõige paremini töötab. Kui tunned, et vajaksid juhendamist või soovid luua midagi keerukamat, anna mulle märku. Aitame sul tehisintellekti võimalused maksimaalselt ära kasutada. Tehisintellekti konsultatsioon vaata ka meie tehisintellekti koolitusi.